**Likumprojekta**

**„Par Latvijas Universitātes Satversmes grozījumiem” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums |  Likumprojekts „Par Latvijas Universitātes Satversmes grozījumiem” (turpmāk – likumprojekts) izstrādāts saskaņā ar Augstskolu likuma 10.panta trešajā daļā noteikto, ka valsts dibinātās augstskolas satversmi, izņemot Latvijas Nacionālo aizsardzības akadēmiju, un tās grozījumus pieņem attiecīgās augstskolas satversmes sapulce un pēc izglītības un zinātnes ministra ieteikuma ar likumu apstiprina Saeima. |
|  2. | Pašreizējā situācija un problēmas |  Likumprojekts ir izstrādāts, pamatojoties uz Latvijas Universitātes (turpmāk – LU) Satversmes sapulces 2011.gada 25.maija lēmumu Nr.5, ar kuru tika pieņemti LU Satversmes grozījumi (turpmāk – grozījumi). Ar grozījumiem LU Satversmes preambulā ir nostiprināts LU Studentu padomes tiesiskais statuss, kā arī grozījumu tekstā ir noteikts LU Studentu padomes juridiskais statuss. Grozījumi LU Satversmē ir nepieciešami, jo LU atzīst tās pašreiz esošās, 1994.gada 27.jūnijā izveidotās, LU Studentu padomes pēctecību 1920.gadā izveidotajai LU Studentu padomei. LU Studentu padome tās pastāvēšanas laikā vienmēr bijusi vēlēta no LU studējošajiem. Būtiski nav mainījušās LU Studentu padomes pildāmās funkcijas. Līdzīgi kā LU 1920.gadā izveidotā Studentu padome arī esošā LU Studentu padome nodrošina studentu interešu pārstāvību kultūras, sporta, sabiedriskajā dzīvē, kā arī nosaka LU Studentu padomes pienākumu veicināt studiju procesa attīstību un piederību LU realizētajām studiju programmām, kā tas ir noteikts LU Satversmē un Augstskolu likumā.  Ar LU Satversmes sapulces 2011.gada 25.maija lēmumu Nr.5 ar grozījumiem papildina LU Satversmes preambulu ar piekto teikumu , nosakot, ka 1994.gada 27.jūnijā izveidotā Latvijas Universitātes Studentu padome ir 1920.gadā izveidotās Latvijas Universitātes Studentu padomes turpinātāja un vienīgā likumīgā tiesību pārņēmēja. Ar Likumprojekta pieņemšanu noteiks LU Studentu padomes tiesisko un juridisko statusu, kas nodrošinās LU Studentu padomei atgūt īpašumus, kas pirms otrā pasaules kara tai piederējuši. Ar likumprojektu pieņems grozījumu LU Satversmes 7.1.apakšpunktā, izsakot to jaunā redakcijā: „7.1. LU studējošajiem ir sava pašpārvalde. Tā darbojas atbilstoši studējošo pašpārvaldes Satversmei, ko izstrādā studējošie un apstiprina Senāts. Studējošo pašpārvaldes augstākā institūcija ir LU Studentu padome, tā darbojas biedrības statusā. Pašpārvaldes ietvaros studējošajiem ir tiesības veidot fakultāšu (institūtu) studējošo padomes un citas institūcijas.”  LU Studentu padome darbojas sabiedriskās organizācijas statusā kopš tās reģistrācijas LR Uzņēmumu reģistra Sabiedrisko organizāciju reģistrā 1994.gada 15.augustā. Saistībā ar normatīvo aktu grozījumiem 2005.gadā tā 2005.gada 25.februārī pārreģistrēta kā biedrība (IZMAnotp1\_171111).  LU Studentu padomes biedrības statuss nostiprināts LU Studentu padomes satversmē, kas apstiprināta ar LU Senāta 2006.gada 27.marta lēmumu Nr.180. Studentu padomes satversme ir augstskolas studējošo pašpārvaldes nolikums Augstskolu likuma izpratnē, kā arī statūti Biedrību un nodibinājumu likuma izpratnē. LU Studentu padomes satversme ir biedrības „Latvijas Universitātes Studentu padome” reģistrētie statūti Latvijas Republikas Uzņēmumu reģistrā. 1923.gada 28.martā Latvijas Republikas Saeimā pieņemtās LU Satversmes 92.pants noteica, ka Studentu padomei kā juridiskai personai ir tiesības iegūt un atsavināt kustamus un nekutamus īpašumus, stāties saistībās, celt prasību sūdzības un atbildēt uz tādām tiesās.  Jau toreiz šis juridiskas personas statuss noteica LU studentu pārstāvības institūcijas neatkarību no augstskolas administrācijas. Arī pašreiz LU Studentu padomes biedrības statusa nostiprināšana LU Satversmē nepieciešama, lai uzsvērtu neatkarību no LU administrācijas, kā arī, lai varētu, celt prasību tiesā par īpašumu atgūšanu, kas pirms otrā pasaules kara piederēja studentu padomei, kas nodrošinātu LU Studentu padomes satversmē noteikto mērķu sasniegšanu.  LU Studentu padome nav plānojusi mainīt esošo biedrības statusu pret kādu citu no Latvijas Republikā iespējamiem sabiedrisko organizāciju veidiem, kā arī biedrības statusa nostiprināšanu LU Satversmē LU Satversmes sapulcē 2011.gada 25.maijā izskatīšanai ir ierosinājusi Studentu padome. |
|  3. | Saistītie politikas ietekmes novērtējumi un pētījumi |  Likumprojekts šo jomu neskar. |
|  4. | Tiesiskā regulējuma mērķis un būtība |  Likumprojekts sagatavots, lai nodrošinātu Latvijas Universitātes Satversmes grozījumu apstiprināšanu.  |
|  5. | Projekta izstrādē iesaistītās institūcijas |  Likumprojekta izstrādē ir iesaistīta Latvijas Universitātes Satversmes sapulce, kura pieņēma Latvijas Universitātes Satversmes grozījumus. |
|  6. | Iemesli, kādēļ netika nodrošināta sabiedrības līdzdalība |  Sabiedrības līdzdalība nav nodrošināta, jo likumprojekts nekādā veidā neierobežo nevienas personu grupas vai indivīda tiesības. |
|  7. | Cita informācija | Nav. |

Anotācijas II, III, IV, V un VI sadaļa – likumprojekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas |  Likumprojekta izpildi nodrošinās Latvijas Universitāte |
|  2. | Projekta izpildes ietekme uz pārvaldes funkcijām |  Likumprojekta izpilde neietekmēs Latvijas Universitātes funkcijas un uzdevumus. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide |  Jaunu institūciju izveide nav nepieciešama. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija |  Esošu institūciju likvidācija nav paredzēta. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Esošu institūciju reorganizācija nav nepieciešama.  |
|  6. | Cita informācija | Anotācijas pielikumi:1. LR Uzņēmumu reģistra biedrības „Latvijas Universitātes Studentu padome” (reģ. Nr.40008009084) 2005.gada 25.februāra reģistrācijas apliecība Nr. B 007941 kopija uz 1.lp.

(IZMAnotp1\_171111\_LU) |

Izglītības un zinātnes ministrs R.Ķīlis

 Vizē: Valsts sekretārs M.Gruškevics

 17.11.2011. 12:50

 748

L.Puisāne

67047898, Lelde.Puisane@izm.gov.lv